Amblonyx cinerea

Ang dungon, Oryental na oter na may maliit na kuko o Asyanong oter na may maliit na pangalmot (Ingles: Oriental Small-clawed Otter, Asian Small-clawed Otter; iba pang mga pangalan sa agham: Amblonyx cinerea, Aonyx cinerea, Amblonyx cinereus, Aonyx cinereus) ay ang pinakamaliit na uri ng oter sa buong mundo, na tumitimbang ng 5 mga kilogramo.  Naninirahan ito sa mga latiang may bakawan at mga lupaing may tubig-tabang sa Bangladesh, Burma, India, timog Tsina, Taiwan, Laos, Malaysia, Indonesia, Pilipinas, Thailand, Australia, at Vietnam.  Natatangi ang oter na ito dahil ang pangharap na mga paa nito ay may mga pangalmot o mga kukong hindi lumalampas sa ibabaw ng malamang dulo ng mga talampakan ng kanyang mga daliri sa mga kamay at mga paa.  Dahil dito, nabibigyan ito ng mataas na grado ng kaliksihan at kahusayan (deksteridad) ng mga kamay sa paggamit ng mga talampakan o mga kamay at paa upang kumain ng mga moluska, mga alimango (alimasag o talangka), at iba pang mga hayop na pangtubig.

 Kasaysayan 
Dating iniisip ng mga dalubhasa na ito lamang ang uring kasapi sa saring Amblonyx; ngunit kamakailangang natiyak bilang Aonyx pagkaraan ng pagsusurin ng mitokondriyal na DNA.Koepfli, K.-P. & Wayne, R.K. 1998. Phylogenetic relationships of otters (Carnivora: Mustelidae) based on mitochondrial cytochrome B sequences. J. Zool. 246, 401-416.  Isa pang singkahulugan para sa oryental na oter na may maliit na kuko ang Aonyx cinereus.

 Mga sanggunian 

Kategorya:Mustelidae